Tarybos direktyva
1984 m. gruodžio 18 d.
iš dalies keičianti Direktyvą 75/106/EEB dėl valstybių narių įstatymų, susijusių su kai kurių skystųjų produktų fasavimu pagal tūrį, suderinimo
(85/10/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 100 straipsnį,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
atsižvelgdama į Ekonomikos ir socialinių reikalų komiteto nuomonę [3],
kadangi paaiškėjo, kad priėmus Tarybos direktyvą 75/106/EEB [4] su pakeitimais, padarytais Direktyva 79/1005/EEB [5], visiems atitinkamiems produktams dabar būtina taikyti visus suvienodintus vyno sektoriaus produktų vardinius tūrius;
kadangi Direktyvoje 75/106/EEB nustačius galutinį terminą dėl tam tikrų tūrių naudojimo, keletui valstybių narių reikės laiko, kad jos galėtų pašalinti jų rinkose tebenaudojamus keičiamuosius butelius; kadangi skubotas nestandartinių butelių keitimas turėtų sunkių ekonominių padarinių; kadangi dėl to atitinkamoms valstybėms narėms savo rinkose nustatytą laikotarpį turėtų būti leidžiama naudoti atitinkamus tūrius;
kadangi priėmus Direktyvą 75/106/EEB pagal vartotojų įpročius buvo galima nustatyti, kad prie neputojančio vyno pakuočių būtina pridėti didelio tūrio pakuotes;
kadangi Direktyva 75/106/EEB dėl to turėtų būti iš dalies pakeista,
PRIĖMĖ ŠIĄ DIREKTYVĄ:
1 straipsnis
"5 straipsnis
1. Valstybės narės negali atsisakyti, drausti arba riboti pateikti į rinką šios direktyvos reikalavimus atitinkančių fasuotų prekių dėl su tų prekių tūrio nustatymu, tūrio tikrinimo metodais arba vardiniais tūriais susijusių priežasčių, jeigu tie reikalavimai atitinka nustatytuosius III priedo I skiltyje.
2. Valstybės narės, kurios 1973 m. gruodžio 31 d. leido naudoti III priedo II skiltyje išvardytus vardinius tūrius, turi tebeleisti juos naudoti iki 1988 m. gruodžio 31 d. arba, jei tai yra 0,73 litro tūris - iki 1985 m. gruodžio 31 d.
3. a) III priedo 1 punkto a ir b papunkčiuose išvardytus produktus talpinančias fasuotas prekes galima pardavinėti tik po 1983 m. gruodžio 31 d., jeigu tų produktų vardinis tūris atitinka nustatytuosius III priedo I ir II skiltyse. Nuo 1986 m. sausio 1 d. 0,73 litro tūris turi būti išbrauktas iš II skilties;
b) III priedo 1 punkto a ir b papunkčiuose išvardytus produktus turinčias fasuotas prekes galima pardavinėti tik po 1988 m. gruodžio 31 d., jeigu tų produktų vardinis tūris atitinka nustatytuosius III priedo I skiltyje;
c) Nepažeidžiant pirmiau minėto a punkto, III priedo 1 punkto a papunktyje išvardytus produktus, jeigu jie yra keičiamojoje pakuotėje, galima pardavinėti tokiais tūriais:
- iki 1988 m. gruodžio 31 d. Prancūzijoje - 0,24 litro - 0,73 litro - 0,99 litro,
- iki 1988 m. gruodžio 31 d. Graikijoje - 0,46 litro - 0,64 litro - 0,68 litro,
- iki 1985 m. Italijoje - 0,19 litro - 0,36 litro - 0,475 litro - 0,72 litro - 0,95 litro - 1,75 litro - 1,88 litro.
4. Šios direktyvos nuostatos neturi prieštarauti nacionaliniams įstatymams, aplinkos požiūriu reglamentuojantiems perdirbtos pakuotės naudojimą."
2 straipsnis
1. Direktyvos 75/106/EEB III priedo I skilties 1 punkto a papunktyje pridedami šie skaičiai: "6, 9 ir 10".
2. "0,187 (skirta naudoti tik lėktuvuose ir laivuose)"
.
3 straipsnis
Valstybės narės priima įstatymus ir kitus teisės aktus, kurie, įsigalioję per 12 mėnesių nuo pranešimo apie šią direktyvą [6], ją įgyvendina. Apie tai jos nedelsdamos praneša Komisijai.
4 straipsnis
Ši direktyva skirta valstybėms narėms.
Priimta Briuselyje, 1984 m. gruodžio 18 d.